HRVATSKI JEZIK

Danas ćemo naučiti što je to basna. Otvorite čitanku na str. 41.

Pročitajte tekst Gavran i lisica. Ako imate digitalni udžbenik možete i poslušati.

Tekst Gavran i lisica je BASNA.

**Basna** je kratka priča ili pjesma u kojoj likovi (životinje, stvari, prirodne pojave, biljke) imaju ljudske osobine. Basne uvijek izriču **pouku.**

Usmeno odgovorite na pitanja u čitanci (1. – 6.).

Prepišite u pisanku:

Gavran i lisica

 Ezop

 **Basna** je kraća priča ili pjesma i u kojoj likovi imaju osobine ljudi. Basne uvijek izriču **pouku**.

 Likovi u ovoj basni su lisica i gavran.

 Lisica: mudra, lukava, podla, laskava

 Gavran: lakovjeran, tašt

 Pouka: Laskavcima ne treba vjerovati

Potražite u rječniku ili na internetu (Hrvatski jezični portal) značenje riječi: lakovjeran, tašt, laskati i podao.

Značenje zapišite u bilježnicu.

Kako bi se vi osjećali/osjećale na gavranovu mjestu. Napišite.

Dobro naučite čitati basnu. Pročitajte je nekome iz obitelji.

Za kraj pogledajte animirani film Lisica i gavran: <https://youtu.be/Lv1EVq44DE8>

Danas će u tv-školi također biti govora o basni, pažljivo gledajte.



ZA RADOZNALCE

Ezop je basnopisac. Živio je nekoliko stotina godina prije Krista. Svoje poučne basne nije zapisivao već ih je pričao.